ועלל משה ואהרן ליד פרעה ואמרו לה אכהן אמר יהוה אלהי עבראי שלח ית עמי וישמשני הלא בזבנה הדן אנה משלח ית כל מגיפתי על לבך ובעבדיך ובעמך בדיל תחכם הלא לית כותי בכל ארעה הלא כדו אשלח ית אדי ואקטל יתך וית עמך במותן ותיבד מן ארעה וארום בדיל דאה אקימתך בדיל חזיתך ית חילי ולבדיל תנוי שמי בכל ארעה הכדך מדלס בעמי לדלא משלחתון האנה ממטר כעדן מחר ברד יקיר שריר דלא הוה כותה במצרים מיום דאתיסדת ועד כדו וכדו שלח עזז ית קניניך וית כל דלך בברה כל אנשה ובהמתה דיתשקע בברה ולא יתכנש לביתה וינעת עליהון ברדה וימותון